Lance sal fietsry 'help skoonmaak' | Nuus24
Austin – ‘n Prokureur vir Lance Armstrong het aan die Amerikaanse agentskap teen verbode middels (Usada) gesê die fietsryer sal sy samewerking gee in pogings om “fietsry skoon te maak”. William Bock, Usada se prokureur, het in briewe wat vroeër die week tussen Armstrong se prokureurs en Usada gestuur is, versoek dat die fietsryer teen 6 Februarie onder ‘n eed getuig.Tim Herman, Armstrong se prokureur, het geantwoord en gesê daardie skedule pas nie sy kliënt nie.Armstrong het verlede week erken dat hy opkikkers gebruik het om die Tour de France sewe keer te wen.Herman se brief sê Armstrong is van plan om voor die Internasionale Fietsry-unie se beplande “waarheid-en-versoeningskommissie” te verskyn.Herman sê die fietsry-unie en die internasionale liggaam teen verbode middels (Wada) moet leiding neem om die sport skoon te kry.“Soos julle bevestig het, het Usada geen outoriteit om ondersoek in te stel, enigiemand te vervolg of op enige ander wyse betrokke te raak by die ander 95% van die kompeteerders in fietsry nie.“Dit moet dus Wada en die internasionale fietsryliggaam (UCI) wees wat die outoriteit het om dit te doen.”– Vir die jongste sportnuus volg Nuus24Sport op Twitter - SAPA